Օրենսդրորեն ամրագրված է, որ համընդհանուր ներառման գործընթացը պետք է ավարտին հասցվի մինչեւ 2025 թվականը, ինչը նշանակում է, որ կրթության առանձնահատուկ պայմանների կարիք ունեցող բոլոր երեխաները պետք է հնարավորություն ստանան սովորել հանրակրթական դպրոցներում: Զուգահեռաբար էլ դադարեցվում է հատուկ դպրոցների գործունեությունը եւ դրանք վերափոխվում են մանկավարժահոգեբանական աջակցության կենտրոնների, որոնք պետք է հանրակրթական դպրոցներին օգնության հասնեն, եթե վերջիններս հատուկ կարիքներով երեխաների կրթության ընթացքում հայտնվեն բարդ իրավիճակում: